L’alumnat de l’IES Comarcal realitza una mobilitat a Finlàndia
2025-07-24

Dins del projecte “Young people in Europe today”, del Programa Erasmus+KA2, un grup d’onze alumnes de 4t d’ESO de l’IES Comarcal de Burjassot, acompanyats de les professores Margot Méndez i Begoña Miranda, han realitzat una mobilitat a Sastamala (Finlàndia) on han treballat la temàtica de la sostenibilitat a les ciutats i l’objectiu d’aconseguir ciutats amb una petjada zero de carboni.

La tasca preliminar de l’alumnat de cada país va ser el punt de partida perquè posteriorment, i organitzats en equips internacionals, tal com han assenyalat fonts del centre burjassoter, es pogueren desenvolupar i idear projectes encaminats a transformar les ciutats en llocs més sostenibles i respectuosos amb el medi ambient. “Va ser una setmana plena d’aventures i projectes per a deixar un món millor i més conscienciat amb el canvi climàtic”, segons les mateixes fonts.